Λάζαρος Λάμπρου

Ο Λάζαρος Λάμπρου (Θεσσαλονίκη, 19 Δεκεμβρίου 1997) είναι Έλληνας επαγγελματίας ποδοσφαιριστής, ο οποίος αγωνίζεται ως πλάγιος μέσος για τον Ν.Π.Σ. Βόλο.

 Σταδιοδρομία σε συλλόγους 
 Παναθηναϊκός 
Στις 13 Μαρτίου 2014, τρία χρόνια μετά την ένταξή του στην ομάδα U17, ο Λάμπρου, μαζί με εννέα ακόμη παίκτες, υπέγραψε το πρώτο του επαγγελματικό συμβόλαιο με τον Παναθηναϊκό. Το 2014, ήταν ο μοναδικός Έλληνας παίκτης που συμμετείχε σε μια λίστα με τίτλο «TOP 40 νεαρά ταλέντα στο παγκόσμιο ποδόσφαιρο - γεννημένοι το 1997» της The Guardian.

Στις 28 Οκτωβρίου 2015, έκανε το ντεμπούτο του, σε μία εντός έδρας νίκη με 3-0 επί του Λεβαδειακού για το Κύπελλο.

 Ηρακλής 
Αφού αρνήθηκε να υπογράψει νέα συμβόλαιο με τον Παναθηναϊκό, στις 5 Σεπτεμβρίου 2016, ο Λάμπρου συμφώνησε να υπογράψει διετές συμβόλαιο με τον Ηρακλή. Η πρώτη εμφάνισή του και το πρώτο του γκολ με τη φανέλα του Ηρακλή ήρθε σε αγώνα της Σούπερ Λιγκ εναντίον της ΑΕΛ, στις 12 Σεπτεμβρίου 2016.

 Π.Α.Ο.Κ. 
Στις 29 Δεκεμβρίου 2016, ο ΠΑΟΚ ανακοίνωσε την απόκτηση του νεαρού διεθνούς από τον Ηρακλή για 3,5 χρόνια, για 300.000 ευρώ και παραχωρήθηκε δανεικός στον Πανιώνιο για το υπόλοιπο της σεζόν.

Στις 13 Ιουνίου 2019 ανανέωσε το συμβόλαιο του μέχρι το 2023. Με την επιστροφή του στην ομάδα της Θεσσαλονίκης από την Ολλανδική Τβέντε, πήρε ευκαιρίες αγωνιζόμενος σε 9 αγώνες πρωταθλήματος και άλλες 3 για το κύπελλο. Αποτέλεσε όμως την δεύτερη επιλογή για το άκρο της επίθεσης της ομάδας. Με τον ΠΑΟΚ, κέρδισε το Κύπελλο Ελλάδας για το 2020-2021. Στον τελικό, ο ΠΑΟΚ ήρθε αντιμέτωπος με τον ΟΣΦΠ και επικράτησε με σκορ 2-1. Ο ίδιος δεν αγωνίστηκε. Αυτός ήταν ο πρώτος τίτλος στην καριέρα του.

 Πανιώνιος (δανεισμός) 
Στις 20 Ιουλίου 2017, στον επαναληπτικό αγώνα του δεύτερου προκριματικού γύρου του Europa League, σημείωσε το πρώτο του γκολ, με τον Πανιώνιο να επικρατεί εκτός έδρας με 3-2 επί της Γκόριτσα. Στις 7 Φεβρουαρίου 2018, ερχόμενος ως αλλαγή, σκόραρε με λόμπα στα τελευταία λεπτά, εξασφαλίζοντας τη συνολική νίκη του Πανιώνιου με 5-1 επί της Λαμίας και την πρόκριση στα ημιτελικά του Κυπέλλου. Ήταν η πρώτη φορά από το 2000 που η ομάδα έφτασε στους ημιτελικούς. Τρεις μέρες αργότερα σκοράρε και πάλι, με πέναλτι και σφράγισε μία εντός έδρας νίκη με 1-0 εναντίον της Λαμίας για τη Σούπερ Λιγκ.

 Φορτούνα Σίταρντ (δανεισμός) 
Στις 30 Αυγούστου 2018, μετακινήθηκε με δανεισμό στη Φορτούνα Σίταρντ του Ολλανδικού Πρωταθλήματος, μέχρι το καλοκαίρι του 2019. Την περασμένη σεζόν, είχε καλή απόδοση με τον Πανιώνιο, αλλά παρόλο που πέρασε την περίοδο προετοιμασίας με τον ΠΑΟΚ, δεν μπόρεσε να κάνει εντύπωση, οπότε και πάρθηκε η απόφαση να συνεχίσει στο σύλλογο της Ολλανδίας. Ο 20χρονος παίκτης σημείωσε 8 γκολ (μαζί με 5 ασίστ) σε 31 συμμετοχές σε όλες τις διοργανώσεις με τον Πανιώνιο, κατά τη διάρκεια της σεζόν 2017-18, ενώ το συμβόλαιο του με τον ΠΑΟΚ έληγε τον Ιούνιο του 2020.

Στις 21 Οκτωβρίου 2018, σημείωσε ένα γκολ που σφράγισε την εντός έδρας νίκη με 3-1 εναντίον της Ντε Χράαφσχαπ, όπου ψηφίστηκε ο Πολυτιμότερος παίκτης του αγώνα. Στις 9 Φεβρουαρίου 2019, σημείωσε 2 γκολ στην εντός έδρας νίκη με 4-1 εναντίον της Εξέλσιορ. Στις 23 Φεβρουαρίου 2019, άνοιξε το σκορ με ένα σουτ από το κέντρο της περιοχής στην κάτω αριστερή γωνία, ύστερα από ασίστ του Calvin Mac-Intosch, σε μια απογοητευτική εντός έδρας ήττα με 2-4 από τη Χερενφέιν. Στις 3 Μαρτίου 2019, ισοφάρισε ύστερα από ασίστ του Michael Pinto, σε μία εκτός έδρας ήττα με 4-2 από την ΑΖ Άλκμααρ.

 Τβέντε (δανεισμός) 
Στις 31 Ιουλίου 2020, ανακοινώθηκε ο μονοετής δανεισμός του στην ολλανδική Τβέντε, με την ομάδα να έχει επιλογή αγοράς του το επόμενο καλοκαίρι. Με την Ολλανδική ομάδα αγωνίστηκε 7 φορές για το πρωτάθλημα και άλλη 1 για το κύπελλο. Ωστόσο, τον χειμώνα του 2021 επέστρεψε στον ΠΑΟΚ για το υπόλοιπο της σεζόν.

 ΟΦΗ (δανεισμός) 
Για την σεζόν 2021-2022 παραχωρήθηκε δανεικός στην ομάδα του ΟΦΗ. Στην Κρήτη, πήρε χρόνο συμμετοχής και αγωνίστηκε συνολικά σε 31 αγώνες πετυχαίνοντας 5 γκολ.

 Εξέλσιορ 
Το καλοκαίρι του 2022, αποτέλεσε παρελθόν από την ομάδα του ΠΑΟΚ και πήρε μεταγραφή για την Ολλανδική Εξέλσιορ, έχοντας αρκετό χρόνο συμμετοχής.

 Ράκουφ Τσενστοχόβα 
Το καλοκαίρι του 2024 αποκτήθηκε από την Πολωνική Ράκουφ Τσενστοχόβα, που αγωνίζεται στην πρώτη κατηγορία.

 Βόλος ΝΠΣ 
Το 2025 δόθηκε δανεικός στον Βόλο ΝΠΣ, ωστόσο, το ίδιο καλοκαίρι, πήρε μεταγραφή για τον σύλλογο από τη Θεσσαλία. 

 Διεθνής σταδιοδρομία 
Έχει αγωνιστεί σε όλες τις μικρές Εθνικές της Ελλάδας (U16, Παίδων, U18, Νέων και Ελπίδων).
 Στυλ παιχνιδιού 
Ο Λάμπρου είναι δεξιοπόδαρος παίκτης, αλλά μπορεί επίσης να παίξει με το αριστερό του πόδι. Μπορεί να παίξει σε όλες τις θέσεις πίσω από τον επιθετικό, αλλά επίσης, μπορεί να παίξει ως επιθετικός. Αυτό οφείλεται στην εξαιρετική αίσθηση του χώρου γύρω από την περιοχή.

 Διακρίσεις 
 Σε συλλόγους 
ΠΑΟΚ
 Κύπελλο Ελλάδος: 2020-21

 Ατομικές: 

 Ταλέντο του μήνα στην Έρεντιβιζι: Φεβρουάριος 2019

 Παραπομπές 

 Εξωτερικοί σύνδεσμοι 
 Επίσημος ιστότοπος

 Προφίλ στο Transfermarkt.com


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Πανιωνίου
Κατηγορία:Ξένοι ποδοσφαιριστές στην Ολλανδία
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Φορτούνα Σίταρντ
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές ΦΚ Τβέντε
Κατηγορία:Ποδοσφαιριστές ΣΜΦ Εξέλσιορ
Κατηγορία:Ποδοσφαιριστές Ράκουφ Τσενστοχόβα
Κατηγορία:Ποδοσφαιριστές Εκστρακλάσα
Κατηγορία:Ξένοι ποδοσφαιριστές στην Πολωνία
Κατηγορία:Ποδοσφαιριστές Βόλου Ν.Π.Σ.